มิโดริยะ อิซึคุ

มิโดริยะ อิซึคุ (緑谷 出久, Midoriya Izuku) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮ โฮริโกชิ

ประวัติ
มิโดริยะ อิซิคุ เป็นเด็กที่มีความฝันอยากจะเป็นดั่งออลไมท์ แต่หมอที่ตรวจโรคให้บอกว่าตัวเขานั้นไร้พลังอัตลักษณ์ เพราะกระดูกเท้าเท่ามนุษย์ปกติ(มี 3 ส่วน ซึ่งผู้มีอัตลักษณ์ จะมี 4 ส่วน) จึงมักโดนเพื่อนสนิทของเขาอย่างบาคุโกรังแกบ่อยๆ ในตอนหลังจากฝืนไปช่วยชีวิตบาคุโก ออลไมท์เห็นความตั้งใจในตัวเขา จึงตัดสินใจมอบพลังออลฟอร์วันให้กับเขา โดยกินเส้นผมของออลไมท์ กับได้รับการฝึกกับออลไมท์ด้วยการขนขยะจำนวนมากริมหาดเป็นประจำทุกวันตลอด 1 เดือนจนกล้ามขึ้น ก่อนไปสอบที่ยูเอ ในการสอบ เขาฝืนใช้อัตลักษณ์ที่ยังไม่คงที่เข้าช่วยอุราระกะ จนแขนหักเพราะพลังมหาศาลของ OFA แต่สุดท้าย เขาก็ได้เข้าเรียนที่ยูเอตามหวัง ในคาบเรียนของอาจารย์ไอซาวะ ทุกคนสามารถใช้อัตลักษณ์ปาบอลไปไกลๆกันได้หมด ยกเว้นตัวเขา จึงฝืนใช้นิ้วในการเพิ่มแรงบอลจนสามารถผ่านวิชาเรียนไปได้อย่างหวุดหวิด 

ในงานกีฬาของยูเอ อิซึคุต่อสู้กับโชโตะ โดยอิซึคุ เตือนสติโชโตะ จนโชโตะยอมใช้ด้านที่มีพลังไฟ จนสามารถใช้ไฟและน้ำแข็งพร้อมกันได้ ก่อนที่อิซึคุจะตกรอบไป

อัตลักษณ์
วันฟอร์ออล (One For All) : อัตลักษณ์ที่ได้รับการสืบทอดจากออลไมท์ เดิมคืออัตลักษณ์ "การส่งทอดพลัง" กับอัตลักษณ์"กักเก็บ/สะสม" เป็นการกักเก็บอัตลักษณ์หรือพลังไว้ในร่างกาย และอัตลักษณ์ สะสม กับ ส่งต่อพลัง รวมกันจนกลายเป็น One For All โดยมีข้อเสียคือหากสืบทอดเป็นทอดๆไป จะยิ่งแข็งแกร่งขึ้นจนคนธรรมดาไม่สามารถรับพลังได้ไหว มันจึงเหมาะสำหรับผู้ไร้อัตลักษณ์ เพราะสามารถรองรับพลังได้ดีกว่า โดยอิซึคุเป็นรุ่นสุดท้าย ในตอนแรกเดกุควบคุมพลังไม่ได้เพราะมีพลังมหาศาลเกินไป จึงปรับแก้การใช้พลังใหม่โดยการไปเน้นที่การเตะแทนจนได้รับทักษะใหม่ กับควบคุมพลังอัตลักษณ์จาก 100% ให้เหลือเพียง 70% จนสามารควบคุมได้ในที่สุด

แส้ดำ : อัตลักษณ์ที่สืบทอดมาจากไดโกะโระ บันโจ ผู้ใช้ OFA คนที่ 5  ปรากฎครั้งแรกตอนสอบ มีความสามารถในการตรึงกับวัตถุเพื่อห้อยโหน หรือมัดจับศัตรูได้

สัมผัสอันตราย : อัตลักษณ์ที่สืบทอดมาจากฮิคาเสะ ผู้ใช้ OFA คนที่ 4 เนื่องด้วยพลังมหาศาลของ OFA ผนวกกับมีอัตลักษณ์อยู่แล้ว จึงมีอายุขัยที่สั้นลง ฮิคาเสะจึงตายด้วยอายุเพียง 40 ปี เนื่องจากอัตลักษณ์สัมผัสอันตรายมีความสามารถในการสัมผัสอันตรายรอบด้านได้ จึงรอดจาก AFO จนสิ้นอายุขัย

สถานะฮีโร่
แปดปีหลังจบศึก เขาอยู่ในท็อปสิบมาตลอดแม้ว่าจะไม่ได้ทำงานฮีโร่ เขาตัดสินใจเป็นครูสอนประวัติศาสตร์ประจำยูเอ ถึงแม้ว่าเขาจะเสียวันฟอร์ออลแล้วก็ตาม แต่เขาก็ได้ชุดเกราะที่เพื่อนๆประจำห้อง A ร่วมกันออกทุน ทำให้อิซึคุสามารถกลับมาทำงานเป็นฮีโร่ได้อีกครั้ง อันดับเขาก็พุงทะยานมาอันดับสี่ เหนือกว่าบาคุโกที่ได้อันดับห้า และรองจากโชโตะที่ได้อันดับสอง

อ้างอิง

หมวดหมู่:ตัวละครในมายฮีโร่ อคาเดเมีย
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2557
หมวดหมู่:ซูเปอร์ฮีโรเด็ก
หมวดหมู่:ซูเปอร์ฮีโรวัยทีน
หมวดหมู่:ยอดมนุษย์ญี่ปุ่น
หมวดหมู่:ซูเปอร์ฮีโรนักเรียนที่โรงเรียน
หมวดหมู่:ซูเปอร์ฮีโรครูโรงเรียน
หมวดหมู่:ตัวละครที่เป็นครูโรงเรียน
หมวดหมู่:ตัวละครที่ถูกทำให้เสียโฉม
หมวดหมู่:ผู้ชนะครันชีโรลอนิเมะอะวอดส์
หมวดหมู่:ตัวละครในบันเทิงคดีจากภาคชูบุ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ซูเปอร์ฮีโรในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครวัยทีนในโทรทัศน์